એનઆરજી ડેસ્કઃ કેન્યામાં વસતા પ્રવાસી ગુજરાતી કચ્છની બેંકોમાં જમા પોતાના પૈસા મોટી સંખ્યામાં કાઢી રહ્યા છે. અત્યાર સુધી કરોડો રૂપિટા આ બેંકોમાંથી કાઢીને કેન્યા લઇ જઇ રહ્યા છે. અહીં વસતા ગુજરાતીઓને ડર છે કે, કેન્યાની બહાર જમા તેમની રકમ પર વ્યાજ અને પેનલ્ટી લાગશે. એપ્રિલથી જૂન 2018ની વચ્ચે જ અંદાજિત 430 કરોડ રૂપિયા આ બેંકોમાંથી કાઢવામાં આવ્યા છે. કચ્છની બેંકોમાં એનઆરજી (નોન રેસિડન્ટ ગુજરાતી)ના જમા કરાયેલા પૈસા જૂનમાં ઘટીને 11,872 કરોડ રૂપિયા રહી ગયા છે. જે આ પહેલાની ત્રિમાસિકમાં 12,302 કરોડ રૂપિયા હતા. આ આંકડા સ્ટેટ લેવલ બેંકર્સ કમિટીએ જાહેર કર્યા છે.